Weet jy van Wellington se Donkiebos? Lees in Feldmuis eNuus van 28 Maart hieroor...
Jaargang 15 - Uitgawe 12/2018 - Woensdag 28 Maart 2018
Triduum - erediens oor 'n naweek heen
Hierdie nuusbrief verskyn in die Groot Lydensweek.
Donderdag is Wit Donderdag wanneer Christus se kerk sy laaste aand voor sy dood saam met die dissipels herdenk. In sommige tradisies begin een lang, maar onderbroke, erediens op Donderdagaand en loop eers op Paassondag ten einde. Dit word die Triduum genoem.
Wit Donderdag se erediens het twee fokusse - die ete wat Jesus met die dissipels gedeel het, sowel as die skaduwee van die naderende dood wat oor die aand hang. Hierdie erediens het dikwels 'n oop einde. (Goeie Vrydag en Paassondag lê immers nog voor.) Die oop einde is simbolies van die feit dat Jesus se storie nie op die tragiese note van sy gevangenskap of dood eindig nie, maar eers na sy opstanding.
Op Goeie Vrydag word die Triduum voortgesit. Indien die nagmaal gevier word, kan die tafel die keer 'n swart tafeldoek oor hê. Ook hierdie erediens het 'n oop einde sodat die gemeente met verwagting kan uitsien na Paassondag - die hoogtepunt van die verhaal!
Paassondag se feesdiens is nie net die hoogtepunt van die Triduum nie, maar van die hele Christelike jaar. Dit is die dag waarop ons hoop vier: die een aspek wat ons net in egtheid kan vind in Jesus se opstanding en oorwinning van die dood wat ons hele uitkyk op die lewe verander.
Mag jy 'n geseënde Pase beleef.
Herinneringe aan Wellington se Donkiebos
Nadat Feldmuis verlede week vertel het van Wellington se Donkies (Naamdraers van Jesus in Feldmuis van 22 Maart), vertel Maryn haar persoonlike herinneringe as student op Wellington.
Sy skryf: "Ek het die voorreg gehad om as maatskaplikewerkstudent in die "Donkiebos" agter Huis Gawie Hugo as inwoner rond te stap. Die bos is vernoem na die sendingstudente se benaming as "donkies". Die bos as kollegeterrein met sy hoë bome en spruit is/was langs 'n boer se wingerd. Hy het 'n ooreenkoms met kollegebestuur en studente gehad dat na hy ge-oes het, kan student die res van die druiwe-oes geniet! Ons het plegtig sy ooreenkoms nagekom."
Modernisme en postmoderne geloof
Met erkenning aan Grenspos 10, Oos-Kaap
Prof Jaap Durand het in 2005 'n insiggewende boek gepubliseer getiteld: Doodloopstrate van die geloof: 'n perspektief op die nuwe hervorming.
Soos alles van Durand is dit uiters leesbaar en insiggewend. Vir diegene wat belangstel: dit is hier beskikbaar.
Paasprogramme in Windhoek
Saam met Jesus aan tafel (Donderdagaand 19:00)
Ons vier Donderdagaand die Paasnagmaal. Ons onthou hoe Jesus en sy dissipels die Donderdagaand in die bovertrek by mekaar was.
Een van die mees dramatiese oomblikke in die verhaal van dissipelskap speel af in die binnekring van Jesus en sy vriende. Nooi jou vriende saam.
Dit is altyd 'n besonder atmosfeervolle geleentheid om op die voetspore van Petrus en die ander te stap… agter Jesus aan. Donderdagaand 19:00.
Op 'n afstand. By die kruis (Vrydagoggend 9:00)
Vrydagoggend 9:00 volg ons 'n program van musiek, stilte, Skrifgedeeltes, simboliek en gebed en onthou ons daardie ondenkbare sameloop van gebeure wat aanleiding gegee het tot Jesus se dood. Ons geniet die ruimte en atmosfeer van ons erediensruimte en binnehof wanneer ons diep bewus raak van die oomblikke rondom die kruis.
Stap die Pad (Saterdagoggend 7:00)
Ons stap die gebedspad teen die berg uit. Ons volg die pragtige mosaȉek-prente wat die lydenspad van Jesus uitbeeld. Totdat ons bo-op die heuwel staan met die wonderlike nuus van die opstanding. Dit is by Döbra-sendingstasie in Brakwater.
Die Here het opgestaan! (Sondagoggend 9:00)
Sondagoggend ontmoet ons mekaar om die opstanding van Jesus te vier met alles wat feestelik kan wees. Ons ontmoet mekaar vir die erediens in Academia se kerkgebou. Ons sing, lees, luister, bely ons geloof in 'n Here wat die dood oorwin het.
Paasfees is baie belangrik, veral in Afrika kerke. Die publikasie 'Seven words from the Cross' fokus op die Laaste Woorde van ons Here Jesus op Goeie Vrydag.
Die publikasie help die leser om die lyding van Jesus Christus te verstaan. Dit verduidelik die sewe woorde wat aan die kruis gesê is en dit vertel van die belangrike dinge wat gebeur het toe Jesus uit die graf opgestaan het.
Sondag se kuier Onder die Kameelboom is 'n viering van Christus se opstanding met Woord en lied. Kuier gerus saam op Kanaal 7, Sondag om 12:00 of Dinsdag om 09:30. Die stasie saai ook op die web uit by www.k7.com.na asook op die DSTV-platform kanaal 825 en Go-TV kanaal 303
Ons sal dié week sonder verjaardagkoek moet oorleef!
• EcSOS-aansoek vir EU-hulp: EcSOS het in samewerking met CAFO 'n projekvoorstel aan die Europese Unie voorgelê vir 'n program ten bate van kwesbare kinders. Indien dit slaag, kan dit 'n groot hupstoot wees vir dienslewering aan kwesbare kinders in Namibië.
• Vir Manus Olivier (Swakopmund) lê daar nou 5 weke van intensiewe en sensitiewe bestraling voor. Die plek is sensitief omdat dit so naby aan die oogsenuwee asook die breinstam geleë is.
Ons bid vir Sentraal Afrikaanse Republiek
Oppervlakte 622.436 km2 geleë in midde Afrika aangrensend aan die DRK, Tsjaad, Kameroen, Soedan en Suid-Soedan. Tropiese woude tot semi-woestyn dele in die noordweste.
Bevolking 4,505,945 (2010) – 80 etniese groepe. Hoofstad: Bangui 405,000 inwoners
Voormalige Franse kolonie en is sedert 1960 onafhanklik waarna dekades van chaos volg; in 1993 is daar 'n mate van politieke stabiliteit gevestig maar in 2003 word die demokraties verkose regering van Pres Patasse omvergewerp deur Genl. Bozize wat verkies word as President in 2005. Hy bly in beheer deur die verkiesing van 2011 te manipuleer.
Hierna volg verdere siviele onrus en verskeie rebelle groepe vorm wat in Desember 2012 saamkom om die gewapende stryd teen die regering te koördineer. Dié kom na die onderhandelingstafel in Januarie 2013 wat lei tot 'n koalisieregering. Dit hou net tot April 2013 waarna die rebelle die hoofstad beset, die regering in duie stort, Bezize landuit vlug en rebelleleier Michel Djotodia himself as president verklaar en begin met 'n oorgangsregering wat in Januarie 2014 beslag kry met Catherine Samba-Panza as interim president.
Verkiesings in Maart 2016 bring die onafhanklike kandidaat Faustin-Archange Touadera as president in bewind wat werk aan vredesinisiatiewe met rebelle groepe; ontwapening, demobilisering, reintegrasie en repatrieering ten einde rebelle weer op te neem in die gemeenskapslewe.
Die ekonomie is gebaseer op bestaansboerdery, tesame met myn- en bosbou.
Geweldige ryk minerale neerslae. Diamante en edelgesteentes vorm meer as 70% van uitvoere
Godsdiensvryheid word gewaarborg deur die konstitusie
Christene: 76.34% - 40% nomineel; Muslim: 13,8% - die godsdiens wat tans die vinnigste groei; tradisionele godsdienste: 8.6%; nie-Godsdienstig 0,92%; Bah'ai 0,31%
• 'n Oop deur vir die evangelisasie ten spyte van die groot Muslim aanslag
• Snel groeiende inheemse kerkplanting en vermenigvuldiging van kerke.
• Hernude ywer om onbereikte groepe te evangeliseer
• Die ontwikkeling en produksie van hulpmiddele wat nodig is om die bekeerlinge in te lei in navolging van Christus – die groei is te vinnig vir die beskikbare hulpmiddele en hulpkragte
• Die ontwikkeling van die nodige leierskorps - tree in vir die Teologiese Skool van Bangui en die verskillende Bybelskole
• Vertalings van die Bybel of ten minte die NT in die ongeveer 80 tale wat geen vertalings het nie
• Die eenheid van die kerk - daar I baie verdeeldheid wat ook langs etniese lyne loop
• nbereikte groepe Arabiere van die Sudan; Hausa en Fulani stamme wat Muslim is
• Die fisiese nood van die bevolking en nood aan ontwikkeling van mensepotensiaal en beter lewensomstandighede vir die bevolking is nypend - bid vir goeie regering en oordeelkundige staatsbesteding.
Bid saam vir die #11 land op die Geopende Deure Wêreldwaarnemingslys, Indië.
Indië is 'n sekulêre nasie met geloofsvryheid, maar radikale Hindoes wil dit verander. In party van Indië se state is anti-bekeringswette reeds van krag, en radikales wil sorg dat hierdie wette op nasionale... Klik om verder te lees>>>.
As we look toward Easter…
A year ago, on Palm Sunday, Christians in Egypt faced one of the deadliest attacks against them. At least 45 people were killed and many others were injured. It is a year later, and as Christians in Egypt anticipate the Easter season, they also face the reminders of last year's heartache and loss… Some will be reluctant to gather together …
Die klein seuntjie vra sy Pa hoe oud moet n man wees om n vrou te kan verstaan?
"Ek weet nie seun ek dink dit moet jy eerder vir Oupa gaan vra hy sal dalk weet"
Toe hardloop hy na Oupa toe en vra dieselfde.
Oupa gee 'n verontwaardigde snork en sê: "Moet nie vir jou kom staan en verspot hou nie. Geen mens word so oud nie!"